
Әлеге чаралар даими уздырылачак дип планлаштырыла.

*Катнашучыларга Тинчурин театры тарихы, репертуары белән бәйле сораулар бирәчәкләр. Квестта җиңүчеләргә театр һәм партнерлардан бүләкләр тапшырылачак. *

«Театраль квиз» 13 февральдә 16.00дә К.Тинчурин исемендәге Татар дәүләт драма һәм комедия театрында узачак. Интеллектуаль чара театрның 90 еллык юбилей сезонына багышлана.

Катнашу өчен үз команданы сылтама буенча теркәргә кирәк: бер командада максимум 5 кеше булырга мөмкин. Әлегә командасы булмаган, тик уенда катнашырга теләгән кешеләр аерым-аерым да теркәлергә мөмкин. Уен датасы җитәрәк оештыручылар әлеге катнашучыларны командаларга туплаячак, диелә хәбәрдә.

**Квизда катнашу бушлай. Уен татар телендә узачак.**

Оештыручылар белдергәнчә, квизны даими рәвештә: айга 1 тапкыр уздырырга ниятлиләр.

Проектның максаты: яшьләрне берләштерү, алар өчен коммьюнити-киңлек булдыру.

**Тинчурин театрында яшьләр өчен кызыклы проектлар оештырылып килә. Искә төшереп үтик: быелгы сезонда Ittifaq төркеменә багышланган премьера чыгачак.**

## Нет комментариев
Тинчурин театрында беренче тапкыр яшьләр өчен квизлар старт ала